Diari Oficial de la Generalitat Valenciana


Sumari del DOGV 4773, del 11-06-2004 (2004/6063)

RESOLUCIÓN de 7 de juny de 2004, del director general de Personal Docent de la Conselleria de Cultura, Educació i Esport, per la qual es nomenen òrgans de selecció que han de jutjar les proves selectives per a ingrés i adquisició de noves especialitats en el cos de Mestres, la prova prèvia de coneixement dels idiomes oficials de la Comunitat Valenciana i d'espanyol per a estrangers, convocats per Orde de 4 de maig de 2004, de la conselleria de Cultura, Educació i Esport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4773

Data del DOGV
:   11-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6063


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓN de 7 de juny de 2004, del director general de Personal Docent de la Conselleria de Cultura, Educació i Esport, per la qual es nomenen òrgans de selecció que han de jutjar les proves selectives per a ingrés i adquisició de noves especialitats en el cos de Mestres, la prova prèvia de coneixement dels idiomes oficials de la Comunitat Valenciana i d'espanyol per a estrangers, convocats per Orde de 4 de maig de 2004, de la conselleria de Cultura, Educació i Esport. [2004/6063]
  
De conformitat amb el que establix l'Orde de 4 de maig de 2004, de la Conselleria de Cultura, Educació i Esport (DOGV de 7 de maig), i una vegada realitzat el sorteig previst en l'apartat 5.2 i la designació establida en l'apartat 5.3 de la base 5 de la convocatòria del concurs oposició d'ingrés en el cos de mestres, esta Direcció General de Personal Docent ha resolt:
  
Primer
  
Nomenar els tribunals que figuren en la relació que s'inserix com a annex I d'esta resolució davant els quals han d'actuar els aspirants admesos per a participar en estos procediments selectius.
  
Segon
  
Nomenar les comissions de selecció que figuren en la relació que s'inserix com a annex II d'esta resolució que tindran les funcions que s'especifiquen en l'apartat 12 de la base 5 de la convocatòria de concurs oposició per a ingrés en el cos de mestres.
  
De conformitat amb el que establix la base 5.3, en aquelles especialitats en les quals es nomene tribunal únic, este actuarà a més com a comissió de selecció, sense que per això canvien de funcions en la comissió de selecció els membres del tribunal.
  
Tercer
  
Així mateix, de conformitat amb el que preveu la base 4.4.9.5 de la citada Orde de convocatòria, correspon nomenar els tribunals que figuren en l'annex III d'esta resolució per a realitzar la prova de coneixements dels dos idiomes oficials de la Comunitat Valenciana.
  
Quart
  
Igualment, de conformitat amb el que disposa la base 7.1.1 de la Orde de convocatòria citada, correspon nomenar els tribunals que figuren en l'annex IV d'esta resolució per a realitzar la prova de coneixements d'espanyol per a estrangers.
  
Cinqué
  
Els membres dels òrgans de selecció hauran d'abstenir-se d'intervindre, i així ho notificaran a la Direcció General de Personal Docent, quan hi concórreguen circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives d'accés per al mateix cos de mestres i la mateixa especialitat en els cinc anys anteriors a la publicació d'esta convocatòria.
  
El termini per a manifestar l'abstenció serà de 10 dies comptats a partir de l'endemà de la publicació d'esta resolució en el Diari Oficial de la Generalitat Valenciana.
  
Sisé
  
Els aspirants podran recusar els membres del tribunal o de la comissió de selecció quan hi concórreguen circumstàncies de les previstes en l'apartat anterior.
  
Seté
  
Els òrgans de selecció que actuen en estes proves selectives tindran dret a la indemnització per raó del servici prevista en el Decret 24/1997, d'11 de febrer.
  
Aquells docents, el lloc de treball dels quals estiga ubicat fora del terme municipal del lloc/de la seu d'actuació del tribunal, quedaran acollits a l'excepció prevista en l'article 4.4 de la secció primera del capítol II del Decret 24/1997, d'11 de febrer.
  
Huité
  
Contra la present resolució, que posa fi a la via administrava, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.
  
València, 7 de juny de 2004.- El director general de Personal Docent: José Antonio Rovira Jover.
  
ANNEX III
  
COS DE MESTRES
  
ALACANT
  
Tribunal titular
  
President: Iborra Polo, Leandre
  
Vocal 1: Baeza Cardona, Josep Benet
  
Vocal 2: Gómez Roselló, Voro
  
Vocal 3: Muñoz Lucas, Maria Dolors
  
Vocal 4: Escrivà Tomàs, Eduard
  
Tribunal suplent
  
President: Caturla Cardona, Albert
  
Vocal 1: Vañó Tudela, Josep
  
Vocal 2: Varó Reig, Dolors
  
Vocal 3: Carbonell García, Ignasi C.
  
Vocal 4: Gómez Espinosa, Caridad
  
VALÈNCIA
  
Tribunal titular
  
President: Climent Barberà, Josep R.
  
Vocal 1: Guillermo Bueno, Núria
  
Vocal 2: Colomer Torres, Salvador
  
Vocal 3: Salort Benavent, Miracle
  
Vocal 4: Peiró Fuster, Clara
  
Tribunal suplent
  
Presidenta: Oriola Bataller, Remei
  
Vocal 1: López Rodríguez, Margarida
  
Vocal 2: España Albelda, Adelina
  
Vocal 3: Gonzalez Gil, Juan Bautista
  
Vocal 4: Molons Puig, Núria
  
ANNEX IV
  
TRIBUNAL PER A LA PROVA D'ESPANYOL PER A ESTRANGERS
  
Presidenta: Gonzalo López, Carmen
  
Vocal Titular 1: Saez Martínez, Begoña
  
Vocal Titular 2: Ibañez-Algarra Martínez, Mercedes
  
Vocal Titular 3: Mora Sánchez, Miguel Angel
  
Vocal Titular 4: Román Fernández, M. Mercedes